**ΌΡΟΙ ΣΥΜΜΕΤΟΧΗΣ ΔΙΑΓΩΝΙΣΜΟΥ**

***NO LIMITS 25***

Στην Κηφισιά Αττικής σήμερα, 25 Νοεμβρίου 2014, η εταιρεία με την επωνυμία **«DPG DIGITAL MEDIA ΑΝΩΝΥΜΗ ΕΤΑΙΡΕΙΑ ΣΥΜΜΕΤΟΧΩΝ» (**εφεξής «ΕΤΑΙΡΕΙΑ»), και διακριτικό τίτλο **"**DPG DIGITAL MEDIΑ**"**  η οποία εδρεύει στην Κηφισιά Αττικής, επί του 14ου χλμ. Ε.Ο. Αθηνών – Λαμίας, όπως νόμιμα εκπροσωπείται, διοργανώνει διαγωνισμό για τους επισκέπτες/αναγνώστες της ιστοσελίδας [www.newsbomb.gr](http://www.newsbomb.gr) της οποίας έχει την εμπορική εκμετάλλευση.

Σκοπός των παρόντων αναλυτικών όρων (εφεξής οι «ΟΡΟΙ») είναι ο καθορισμός των όρων συμμετοχής στο διαγωνισμό κάθε ενδιαφερόμενου και της ανάδειξης νικητών στο πλαίσιο αυτού.

Η ΕΤΑΙΡΕΙΑ διατηρεί το δικαίωμα να τροποποιεί μονομερώς τους παρόντες όρους. Η τυχόν μεταβολή των όρων θα πραγματοποιείται κατόπιν προηγούμενης ανακοίνωσης στον οικείο διαδικτυακό τόπο της ΕΤΑΙΡΕΙΑΣ [www.newsbomb.gr](http://www.newsbomb.gr) ή σε μέσα μαζικής ενημέρωσης της επιλογής της ΕΤΑΙΡΕΙΑΣ και θα είναι δεσμευτική για κάθε συμμετέχοντα. Η ΕΤΑΙΡΕΙΑ δεν αναλαμβάνει οποιαδήποτε ευθύνη αναφορικά με οποιαδήποτε τροποποίηση.

Οι επιθυμούντες να συμμετάσχουν καλούνται να μελετήσουν προσεκτικά τους όρους συμμετοχής πριν υποβάλλουν τη συμμετοχή τους.

1. **Δικαίωμα συμμετοχής**. Δικαίωμα συμμετοχής στο διαγωνισμό έχουν όλοι οι χρήστες-επισκέπτες της σελίδας του διαδικτυακού τόπου [www.newsbomb.gr](http://www.newsbomb.gr) που έχουν συμπληρώσει το 18ο έτος της ηλικίας τους. Κάθε ενδιαφερόμενος έχει δικαίωμα μίας μόνο συμμετοχής καθ’ όλη τη διάρκεια του Διαγωνισμού και θα μπορεί να κερδίσει μόνον ένα (1) δώρο. Για τους συμμετέχοντες στο διαγωνισμό δυνάμει του παρόντος όρου, νόμιμος δικαιούχος οιουδήποτε δικαιώματος που προβλέπεται ρητά (π.χ. συμμετοχής στην κλήρωση, δώρου σε περίπτωση ανάδειξης) είναι μόνον το πρόσωπο του οποίου τα στοιχεία θα συμπληρωθούν στην ανωτέρω φόρμα συλλογής στοιχείων και θα κληρωθεί, κατά τα προβλεπόμενα κατωτέρω. Δικαίωμα συμμετοχής έχει το κάθε πρόσωπο μόνο μία φορά και τυχόν πολλαπλές συμμετοχές θα προσμετρούνται ως μία. Με την υποβολή της φόρμας δήλωσης συμμετοχής στο διαγωνισμό, ο ενδιαφερόμενος ρητά αποδέχεται τους Όρους Χρήσης του διαδικτυακού τόπου [www.newsbomb.gr](http://www.newsbomb.gr) καθώς και την αποστολή σε αυτόν e-mails με ενημερωτικό και διαφημιστικό χαρακτήρα από τους διαδικτυακούς τόπους των οποίων έχει την εμπορική εκμετάλλευση η διοργανώτρια εταιρεία ή συνδεδεμένες με αυτή εταιρείες.

2.    **Αποκλειόμενα πρόσωπα.** Οι εργαζόμενοι της ΕΤΑΙΡΕΙΑΣ, οι εργαζόμενοι της εταιρείας που θα προσφέρει το δώρο, καθώς και όσοι συνδέονται με αυτούς με συγγένεια έως και β΄ βαθμού καθώς και οι σύζυγοι αυτών, δεν έχουν το δικαίωμα συμμετοχής στο Διαγωνισμό.

 3.    **Περιγραφή του Διαγωνισμού.** H έγκυρη συμμετοχή στο διαγωνισμό επιτυγχάνεται με την πλήρη και ορθή συμπλήρωση των πεδίων της φόρμας συμμετοχής που θα είναι αναρτημένη στην σελίδα του [www.newsbomb.gr](http://www.newsbomb.gr) καθ’ όλη τη διάρκεια του διαγωνισμού. Οι Συμμετέχοντες φέρουν αποκλειστικά την ευθύνη για την αληθή, πλήρη και ορθή συμπλήρωση και υποβολή των στοιχείων τους. Οι συμμετέχοντες είναι αποκλειστικά υπεύθυνοι για τη διεύθυνση ηλεκτρονικού ταχυδρομείου (Ε-mail) που δηλώνουν κατά την υποβολή της συμμετοχής τους, η οποία θα πρέπει να είναι υπό τον πλήρη και αποκλειστικό έλεγχό τους.

Τα στοιχεία της φόρμας που θα συμπληρωθεί από τους συμμετέχοντες στην κλήρωση είναι τα ακόλουθα:

* Υποχρεωτικά συμπληρώνονται τα ακόλουθα στοιχεία : ονοματεπώνυμο και διεύθυνση ηλεκτρονικού ταχυδρομείου
* Προαιρετικά συμπληρώνονται τα ακόλουθα στοιχεία : αριθμός κινητού τηλεφώνου, διεύθυνση κατοικίας, φύλλο, ημερομηνία γέννησης, οικογενειακή κατάσταση και επάγγελμα.

Κατόπιν συμπλήρωσης της φόρμας και αποδοχής των παρόντων όρων συμμετοχής, θα εμφανίζεται ένα ευχαριστήριο μήνυμα. Τέλος, ο συμμετέχων θα λαμβάνει επιβεβαιωτικό μήνυμα στη διεύθυνση ηλεκτρονικού ταχυδρομείου που δήλωσε στη φόρμα συμμετοχής και θα καλείται να επιβεβαιώσει την συμμετοχή του ακλουθώντας τον σύνδεσμο που θα περιέχει το μήνυμα. Κατόπιν εκτέλεσης της διαδικασίας αυτής θα καταγράφεται η συμμετοχή του διαγωνιζομένου στην κλήρωση.

4.       **Έπαθλο Διαγωνισμού:** Τα δώρα που προκηρύσσονται είναι πέντε (5) διπλές προσκλήσεις για την διοργάνωση NO LIMITS 25 που θα πραγματοποιηθεί την Κυριακή 30/11/2014 στο κλειστό γήπεδο TAE KWON DO (Παλαιό Φάληρο).

5.       **Προθεσμία συμμετοχής στο διαγωνισμό:** Η συμμετοχή μπορεί να υποβληθεί κατά τα ανωτέρω από την Τρίτη **25/11/2014** ώρα **14:00**, έως την Παρασκευή **28/11/2014** ώρα **14:00**. Απαραίτητη προϋπόθεση για την έγκυρη συμμετοχή είναι η έγκαιρη υποβολή αυτής. Οιαδήποτε συμμετοχή υποβληθεί μετά το πέρας του ανωτέρω χρονικού διαστήματος δε θα ληφθεί υπόψη. Η ΕΤΑΙΡΕΙΑ διατηρεί το δικαίωμα να μεταβάλλει το παρόν χρονοδιάγραμμα κατά το δοκούν. Οι επιθυμούντες να συμμετάσχουν θα μπορούν να ενημερώνονται για τυχόν αλλαγές επί του χρονοδιαγράμματος από τη σχετική ανάρτηση στην ιστοσελίδα [www.newsbomb.gr](http://www.newsbomb.gr).

6.       **Ανάδειξη νικητών του διαγωνισμού:** Οι πέντε (5) νικητές του διαγωνισμού  θα αναδειχθούν με κλήρωση. Οι νικητές του διαγωνισμού θα κερδίσουν από μία (1) διπλή πρόσκληση για να παρακολουθήσουν, συνοδευόμενοι από άτομο της επιλογής τους, την διοργάνωση NO LIMITS 25 στο κλειστό γήπεδο TAE KWON DO την Κυριακή 30/11/2014.

7.       **Τόπος χρόνος και διαδικασία ανάδειξης νικητών του διαγωνισμού:** Οι πέντε (5) δικαιούχοι θα αναδειχθούν έπειτα από κλήρωση την Παρασκευή **28 Νοεμβρίου 2014** και ώρα **15:00** στα γραφεία της Εταιρείας. Με την ολοκλήρωση της κλήρωσης συντάσσεται και το σχετικό πρακτικό της κληρώσεως παρουσία δικηγόρου. Το σχετικό πρακτικό φυλάσσεται από την διοργανώτρια εταιρεία για χρονικό διάστημα ενός μήνα.

8.       **Φύση Διαγωνισμού:** Τα δώρα του διαγωνισμού είναι ήδη προκαθορισμένα και συγκεκριμένα, και αποκλείεται η μεταβίβαση, η ανταλλαγή ή η εξαργύρωσή τους. Σε περίπτωση που το πρόσωπο που θα αναδειχθεί νικητής του διαγωνισμού έχει δηλώσει λανθασμένα ή ανακριβή στοιχεία κατά τη συμπλήρωση της φόρμας συμμετοχής η Εταιρεία διατηρεί το δικαίωμα να αρνηθεί τη χορήγηση του δώρου.

9.       **Ειδοποίηση νικητών.** Θα υπάρξει σχετική ανακοίνωση με τα ονόματα των νικητών στην ιστοσελίδα [www.newsbomb.gr](http://www.newsbomb.gr). Οι νικητές θα ειδοποιηθούν από την ΕΤΑΙΡΕΙΑ τηλεφωνικώς ή ηλεκτρονικά μέσω email στον αριθμό ή τη διεύθυνση ηλεκτρονικού ταχυδρομείου με την οποία έλαβαν μέρος στο Διαγωνισμό. Η Εταιρεία δεν φέρει καμία ευθύνη σε περίπτωση που οι νικητές δεν αποκριθούν εγκαίρως στην προσπάθεια επικοινωνίας που θα επιχειρήσει.

10.   **Παραλαβή δώρου.** Τα ονόματα των νικητών θα κρατηθούν στο ταμείο του σταδίου και οι νικητές θα μπορέσουν να παραλάβουν τη διπλή τους πρόσκληση με επίδειξη της αστυνομικής τους ταυτότητας, την ημέρα διεξαγωγής του αγώνα, μία ώρα πριν την έναρξή του.

11.  **Αποκλεισμός νικητή**: Οποιοσδήποτε από τους νικητές, σε οποιοδήποτε στάδιο, ακόμα και αυτό τους παράδοσης και παραλαβής των δώρων μπορεί να αποκλειστεί για τους εξής λόγους: (α) σε περίπτωση που για οποιονδήποτε λόγο δεν αποκριθεί εγκαίρως στην επικοινωνία που θα επιχειρήσει η εταιρεία προκειμένου να αποδεχθεί το δώρο του και σε περίπτωση που, για οποιονδήποτε λόγο, δεν υπογράψει, τη σχετική δήλωση αποδοχής του δώρου. (β) σε περίπτωση που, για οποιονδήποτε λόγο, δεν αποδεχθεί πλήρως τους παρόντες όρους οι οποίοι θεωρούνται όλοι ουσιώδεις ή δεν τους πληροί στο σύνολό τους. (γ) λόγω κωλύματός του βάσει των όρων των παρόντων Αναλυτικών Όρων. Στην περίπτωση αυτή το δώρο θα μείνει αδιάθετο.

12.   **Συναίνεση του δικαιούχου σε διαφημιστική προβολή.** Η ΕΤΑΙΡΕΙΑ διατηρεί το δικαίωμα να ανακοινώσει το όνομα και να δημοσιεύσει φωτογραφίες του νικητή στο site [www.newsbomb.gr](http://www.newsbomb.gr) ή/και σε οποιοδήποτε άλλο site του οποίου έχει την εμπορική εκμετάλλευση ή/και σε οποιοδήποτε έντυπο ή μέσα μαζικής ενημέρωσης της επιλογής της και να προβεί σε διαφημιστική εκμετάλλευση κάθε σχετικού γεγονότος, όπως ενδεικτικά της παραλαβής του δώρου, άνευ καταβολής αμοιβής ή αποζημίωσης σε αυτόν . Η ΕΤΑΙΡΕΙΑ επίσης διατηρεί το δικαίωμα στη χρήση του ονόματος εκάστου νικητή και της φωτογραφίας του για λόγους διαφημιστικής προβολής από την ίδια, χωρίς την καταβολή οποιασδήποτε αμοιβής ή αποζημίωσης σε αυτόν. Άρνηση του νικητή να συμμετάσχει σε σχετικό διαφημιστικό πρόγραμμα ή άλλη ανακοίνωση ή άρνηση να περιληφθεί το όνομά του σε καταχωρήσεις, εφόσον κληθεί, δίνει το δικαίωμα στην ΕΤΑΙΡΕΙΑ να αρνηθεί την χορήγηση του σχετικού δώρου. Ο δικαιούχος δηλώνει ότι συγκατατίθεται στη χρήση των οποιωνδήποτε αρχείων προβολής (βίντεο, φωτογραφία κλπ) που υλοποιήθηκαν κατά την διάρκεια του διαγωνισμού, της παραλαβής του δώρου και κατά τη διάρκεια της εκδήλωσης ρητώς συμπεριλαμβανομένων, άνευ καταβολής αμοιβής ή αποζημίωσης σε αυτόν.

13. **Επεξεργασία προσωπικών δεδομένων.** Η υλοποίηση του διαγωνισμού απαιτεί τη δημιουργία αρχείου δεδομένων προσωπικού χαρακτήρα. Με τη συμμετοχή του στο διαγωνισμό κάθε συμμετέχων συναινεί ρητά και ανεπιφύλακτα όπως τα προσωπικά του στοιχεία μπορεί να χρησιμοποιηθούν από τη διοργανώτρια ΕΤΑΙΡΕΙΑ ως υπεύθυνη για τη διατήρηση κι επεξεργασία τους μέσω αυτοματοποιημένων ή μη αυτοματοποιημένων μέσων, είτε μέσω συνεργατών της που ενεργούν κατ’ εντολή και για λογαριασμό της. Η διαχείριση και προστασία των προσωπικών δεδομένων του χρήστη/συμμετέχοντα στο διαγωνισμό διέπεται από τους όρους της παρούσας και τις σχετικές διατάξεις τόσο του ελληνικού δικαίου (Ν. 2472/1997, Π.Δ. 207/1998 και αρ. 8 Ν. 2819/2000) όσο και του Ευρωπαϊκού Δικαίου (Οδηγίες 95/46/ΕΚ και 97/66/ΕΚ). Τα στοιχεία των συμμετεχόντων δε γνωστοποιούνται σε τρίτους (με εξαίρεση όπου προβλέπεται από το Νόμο στις αρμόδιες και μόνο αρχές), αλλά διαφυλάσσεται ο προσωπικός τους χαρακτήρας. Η Εταιρεία διατηρεί αρχεία με τα στοιχεία αυτά αποκλειστικά για λόγους επικοινωνίας, στατιστικούς και βελτίωσης των παρεχόμενων υπηρεσιών της. Σε κάθε περίπτωση ο χρήστης/συμμετέχων στο διαγωνισμό έχει τη δυνατότητα, αφού επικοινωνήσει με το αρμόδιο τμήμα και διαπιστώσει την ύπαρξη προσωπικού του αρχείου, να ζητήσει τη διαγραφή, διόρθωση ή αλλαγή του. Ο συμμετέχων στο διαγωνισμό ρητώς και ανεπιφύλακτα συμφωνεί να εγγράφεται ως μόνιμο μέλος στον ιστότοπο [www.newsbomb.gr](http://www.newsbomb.gr) και τους λοιπούς ιστότοπους που η Εταιρεία εκμεταλλεύεται εμπορικά.

14.   **Περιορισμός ευθύνης εταιρείας.** Η ευθύνη της ΕΤΑΙΡΕΙΑΣ περιορίζεται αποκλειστικά και μόνο στη διάθεση των προγραμματισμένων Δώρων. Σε περίπτωση συνδρομής λόγου ανωτέρας βίας εκτός της σφαίρας επιρροής της ΕΤΑΙΡΕΙΑΣ όπως πχ, ενδεικτικά κι όχι περιοριστικά, σε περίπτωση εκτεταμένης φυσικής καταστροφής, η τελευταία δικαιούται να μην προσφέρει στους νικητές του διαγωνισμού το έπαθλο. Η ΕΤΑΙΡΕΙΑ θα απαλλάσσεται από κάθε ευθύνη και δε θα υποχρεούται σε προσφορά εναλλακτικού επάθλου οποιασδήποτε μορφής και αξίας. Περαιτέρω η ΕΤΑΙΡΕΙΑ δεν φέρει καμία απολύτως ευθύνη εάν, για λόγους που βρίσκονται έξω από την σφαίρα του ελέγχου της (όπως - ενδεικτικά αλλά μη περιοριστικά - λόγοι ανωτέρας βίας, τεχνικά προβλήματα, μη κάλυψη δικτύου, υπερφόρτωση δικτύου, διακοπή σύνδεσης με το δίκτυο, μη αποστολή ή αποδοχή μηνυμάτων ηλεκτρονικού ταχυδρομείου λόγω έλλειψης διαθέσιμου χώρου, μη σωστός τρόπος συμμετοχής) ή έξω από τη σφαίρα ελέγχου κάθε τρίτου που θα μεταφέρει τα μηνύματα: α) τα διατηρούμενα αρχεία της αλλοιωθούν ή καταστραφούν μερικώς ή ολοσχερώς, β)δεν είναι διαθέσιμη η φόρμα στους χρήστες για οποιοδήποτε χρονικό διάστημα γ) ) καθυστερήσει ή αποτύχει η αποστολή ή/και η λήψη της αίτησης συμμετοχής

15.   **Δημοσιότητα όρων διαγωνισμού:** Oι όροι του παρόντος Διαγωνισμού θα είναι αναρτημένοι στην ιστοσελίδα [www.newsbomb.gr](http://www.newsbomb.gr) καθ’ όλη την διάρκεια του διαγωνισμού.

16.   **Επιφύλαξη δικαιώματος τροποποίησης** : Η ΕΤΑΙΡΕΙΑ διατηρεί το δικαίωμα να τροποποιεί μονομερώς τους όρους του διαγωνισμού. Η τυχόν μεταβολή των όρων αυτού θα πραγματοποιείται κατόπιν προηγούμενης ανακοίνωσης στην σελίδα www.onsports.gr ή σε μέσα μαζικής ενημέρωσης της επιλογής της ΕΤΑΙΡΕΙΑΣ και θα είναι δεσμευτική για κάθε συμμετέχοντα. Η ΕΤΑΙΡΕΙΑ δεν αναλαμβάνει οποιαδήποτε ευθύνη αναφορικά με οποιαδήποτε τροποποίηση. Ειδικότερα, η ΕΤΑΙΡΕΙΑ διατηρεί το δικαίωμα, μονομερώς,και χωρίς προειδοποίηση, κατά την κρίση της, να τροποποιήσει, ανακαλέσει ,παρατείνει ή μειώσει τη διάρκεια του διαγωνισμού, να αλλάξει το προσφερόμενο έπαθλο, καθώς και να μεταβάλλει τους όρους και τις ημερομηνίες συμμετοχής ή /και να ματαιώσει το διαγωνισμό, ανακοινώνοντας το γεγονός στην ιστοσελίδα [www.newsbomb.gr](http://www.newsbomb.gr). Στις περιπτώσεις αυτές η ΕΤΑΙΡΕΙΑ ουδεμία ευθύνη φέρει έναντι των συμμετεχόντων ή/και οποιουδήποτε τρίτου. Σε περίπτωση δε που ενδεχομένως ματαιωθεί ο εν λόγω διαγωνισμός, οι συμμετέχοντες δεν αποκτούν οποιοδήποτε δικαίωμα κατά της ΕΤΑΙΡΕΙΑΣ, ούτε νομιμοποιούνται ή δικαιούνται να ζητήσουν τη συνέχιση του εν λόγω διαγωνισμού ή οποιαδήποτε αποζημίωση.

17. **Εφαρμοστέο Δίκαιο-Αρμόδια Δικαστήρια:** Οι παρόντες όροι διέπονται και συμπληρώνονται από το ελληνικό δίκαιο, το δίκαιο της Ευρωπαϊκής Ένωσης και τις σχετικές διεθνείς συνθήκες και οιαδήποτε τυχόν διαφορά σχετικά με το διαγωνισμό θα επιλύεται από τα καθ’ ύλη αρμόδια δικαστήρια των Αθηνών. Οποιαδήποτε διάταξη των ανωτέρω όρων καταστεί αντίθετη προς το νόμο, παύει αυτοδικαίως να ισχύει, χωρίς σε καμία περίπτωση να θίγεται η ισχύς των λοιπών όρων.

**Για την Εταιρεία**